Publication: Magyar Közlöny
Issue: MK-2004-23 (Year: 2004, Number: 23)
Era: 2004-2010
Section: a 7/2002. (III. 12.) BM rendelethez
Paragraph Index: 135

a) Papíralapú adathordozón teljesített adatszolgáltatás esetében az adatváltozási idõszakra vonatkozó új, továbbá a megváltozott adatokat tartalmazó adatlap-oldalak adatait az adatszolgáltatót képviselõ köztisztviselõnek az adatgyûjtõnél biztosított technikai eszközön kell berögzítenie. A KÖZIGTAD adatainak rögzítése céljából az adatgyûjtõnél elhelyezett számítógép szigorú adatbiztonság mellett mûködik. Ennek részét képezik az alábbi azonosítók: — az adatszolgáltató szerv hivatalos kérelmére az adatgyûjtõ által kiadott, az adatrögzítõ személyére szóló „rögzítési azonosító”, amely mindaddig érvényes, amíg az adatrögzítést végzõ köztisztviselõ személyében nem következett be változás. Személyi változás esetén új rögzítési azonosítót kell igényelni az adatgyûjtõtõl. Az adatgyûjtõ az új rögzítési azonosító kiadásával egyidejûleg a régit visszavonja. A rögzítési azonosítót az adatgyûjtõ minden esetben köteles ellenõrizni; — az adatrögzítést végzõ köztisztviselõ által megállapított és alkalmazott „belépési jelszó”, amelynek kialakítási szabályairól az adatgyûjtõ tájékoztatja az adatrögzítési azonosítóval rendelkezõ köztisztviselõt. A belépési jelszót az adatszolgáltató szerv illetékesein kívül más nem ismerheti meg (kivéve azt az esetet, amikor az adatszolgáltató szerv kérésére az adatgyûjtõ rögzít). Ugyanazon technikai azonosítóhoz tartozó adatlapoldalak tetszõleges sorrendben követhetik egymást, így a különbözõ technikai azonosítókhoz tartozókat nem kell típusuk szerint csoportosítani. A rögzítés elsõsorban az adatszolgáltató szerv köztisztviselõjének feladata és felelõssége, az adatgyûjtõ a rögzítéshez segítséget nyújt. A papír alapú adatjelentések számítógépes bevitelére kivételesen — az adatszolgáltató írásbeli igénye és felhatalmazása esetén — az adatgyûjtõnek is lehetõsége van. Ebben az esetben az adatgyûjtõ az adatszolgáltató rögzítési azonosítójával, az adatszolgáltató által megadott belépési jelszóval veszi igénybe a rögzítõ programot.

Source: https://magyarkozlony.hu/hivatalos-lapok/6a7cede0ec208db4cf979a3e3db8a3adfd795431/dokumentumok/4c04dc162042cbdf9ab55e6583d2d7d566253e12/letoltes